Javaslat A TANÁCS RENDELETE a 43/2014/EU rendeletnek az ICES IIa, IIIa és IV övezet uniós vizein folytatott homokiangolna-halászatra vonatkozó fogási korlátozások tekintetében történő módosításáról /* COM/2014/0169 final - 2014/0092 (NLE) */





INDOKOLÁS 1. A JAVASLAT HÁTTERE A 43/2014/EU tanácsi rendelet 2014-re meghatározta az egyes halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó halászati lehetőségeket. Ez a rendelet elsősorban az atlanti-óceáni és az északi-tengeri állományokat érinti. Az említett halászati lehetőségeket érvényességük ideje alatt általában többször is módosítják. 2. AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI Tárgytalan. 3. A JAVASLAT JOGI ELEMEI A javaslat a 43/2014/EU rendelet módosítására irányul annak érdekében, hogy az ICES IIa, IIIa és IV övezetben lehetővé váljon a homoki angolnák halászata. A javasolt mennyiségek összhangban vannak az ICES által erre az állományra vonatkozóan 2014. február 21-én kibocsátott tudományos szakvéleményben foglaltakkal. 2014/0092 (NLE) Javaslat A TANÁCS RENDELETE a 43/2014/EU rendeletnek az ICES IIa, IIIa és IV övezet uniós vizein folytatott homokiangolna-halászatra vonatkozó fogási korlátozások tekintetében történő módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 43. cikke (3) bekezdésére, tekintettel az Európai Bizottság javaslatára[1], mivel: (1) Az ICES IIa, IIIa és IV övezet uniós vizein tekintetében a 43/2014/EU rendelet IA. melléklete a homoki angolnákra vonatkozó fogási határértékeket 0-ában határozta meg a Nemzetközi Tengerkutatási Tanács (ICES) szakvéleményének kibocsátásáig. (2) A ICES említett állományra vonatkozó szakvéleménye 2014. február 21. óta rendelkezésre áll, így az érintett terület tekintetében a homoki angolnák teljes kifogható mennyisége most már meghatározható; az állomány helyi kimerülését elkerülendő a teljes kifogható mennyiség hét gazdálkodási terület között került elosztásra. A kvótáknak az említett gazdálkodási területek vonatkozásában történő elosztásakor indokolt figyelembe venni azokat a Norvégiával lebonyolítandó kvótacseréket, amelyekről a felek a Norvégiával kötött kétoldalú halászati megállapodásnak[2] megfelelően a halászati jogokról tartott konzultációk során állapodtak meg. (3) A 43/2014/EU rendelet IA. mellékletét ennek megfelelően módosítani kell. (4) A 43/2014/EU rendeletben előírt halászati lehetőségek 2014. január 1-jétől alkalmazandók. Ezért indokolt előírni, hogy e rendelet fogási korlátozásokra vonatkozó rendelkezései is az említett naptól legyenek alkalmazandók. E visszamenőleges hatályú alkalmazás nem fogja sérteni a jogbiztonság és a jogszerű elvárások védelmének elvét, mivel az érintett halászati lehetőségek értékét a 43/2014/EU rendelet 0-ában határozta meg. Mivel e fogási határérték módosítása befolyásolja az érintett flották gazdasági tevékenységeit és az uniós hajók halászati idényének tervezhetőségét, ennek a rendeletnek indokolt kihirdetését követően azonnal hatályba lépnie. ELFOGADTA EZT A RENDELETET: 1. cikk A 43/2014/EU rendelet módosítása A 43/2014/EU rendelet IA. melléklete e rendelet mellékletének megfelelően módosul. 2. cikk Hatálybalépés és alkalmazás Ez a rendelet az Európai Unió Hivatalos Lapjában való kihirdetését követő napon lép hatályba. Ezt a rendeletet 2014. január 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök [1] HL C , , o. [2] Halászati megállapodás az Európai Gazdasági Közösség és a Norvég Királyság között (HL L 226., 1980.8.29., 48. o.).